17 Kontrollingeniørinstruks

Kontrolloppgavene omfatter eksempelvis HMS, mengdeoppfølging, geologiske og geotekniske forhold, utført sikring, krav i el-forskriftene, innmålinger for geometrisk kvalitetskontroll og dokumentasjon av utført arbeid osv.

Denne instruksen er et minimum og suppleres konkret ut fra det enkelte prosjekt etter behov.

**Kompetansekrav:**

Det skal være tilknyttet fagpersoner med riktig, formell kompetanse som kreves, f.eks. elektrokompetanse, dersom ikke kontrollingeniøren innehar denne kompetansen.

|  |  |
| --- | --- |
| **KONTROLLINGENIØRINSTRUKS** | |
| **Plassering i prosjektorganisasjonen** | * Plassering som viser tilknytning til basisorganisasjonen med angivelse av nærmeste overordnede og eventuelt stedfortreder. * Rapporteringsrutiner (normalt til byggeleder). |
| **Ansvar** | * Kontrollere utførelsen av arbeidene med fokus på teknisk kvalitet inkludert oppfølgingen av entreprenørens driftskontroll og gjennomføringen av byggherrens stikkprøvekontroll. * Kontrollere at entreprenør levere dokumentasjon av “som utført” med innhold og format som beskrevet i Håndbok 025 *Prosesskoden* og Håndbok 138 *Modellgrunnlag*. * Utarbeide kontrollørmelding (K-melding) ved avvik fra kontrakt. * Medvirke i den daglige kontakt med alle offentlige etater, naboer og andre som blir berørt av anleggsarbeidene i den/de aktuelle avtale(r)/kontakt(er). * Medvirke ved utarbeidelse av tilbudsdokumenter. * Medvirke i byggemøtene. * Stedfortreder for byggeleder dersom dette er bestemt. |
| **Gjennomføring** | * Følge opp arbeidene og utføre eller få utført teknisk stikkprøvekontroll av arbeidene innenfor eget ansvarsområde inkl. oppfølging av formelle kompetansekrav. Kontrollen skal utføres i henhold til byggherrens kontrollplan. Det henvises til vedlegg 7- Kontrollplan. * Vurdere behovet for ekstra (ev. mindre) omfang av stikkprøvekontrollen. * Rapportere til nærmeste overordnede (som regel byggeleder). * Varsle entreprenøren skriftlig ved avvik fra kontrakt (mindre avvik som rettes på stedet, kan varsles muntlig). Sanksjonere dersom kontrakten tilsier det. * Ved forslag fra den utførende om forandringer av tegninger, spesifikasjoner, tekniske løsninger osv. skal kontrollingeniøren forelegge slike for byggeleder for avgjørelse dersom det har økonomisk konsekvens eller kan være teknisk omstridt. For bruer og andre konstruksjoner skal prosjekterende konsulteres. * Medvirke i den kontrakts-/avtalemessige og økonomiske kontroll av den utførendes arbeid som for eksempel kontroll av målebrev og attestasjon av fakturaer. |
| **Dokumentasjon** | * Følge opp krav som er satt til dokumentasjon og rapportering underveis. * Varsle entreprenøren skriftlig ved manglende dokumentasjon. Sanksjonere dersom kontrakten tilsier det. * Kontrollere at entreprenør leverer kontrolldata på avtalt sted på prosjekthotellet, ev. lagre oversendte data på riktig struktur når prosjekthotell ikke benyttes. * Samle inn informasjon til etatens målekort, registrere dette i Kvalink, analysere resultatene og gi begrunnelser ved avvik.. |